Uoči Dinama Šafarić poručio: „Puni samopouzdanja idemo na Maksimir gdje ćemo dati sve od sebe za pozitivan rezultat”

Nakon sjajnog otvaranja sezone s tri uzastopne pobjede u tri dosad odigrana kola, pred momčadi Varaždina je jedna od najtežih utakmica sezone. U sklopu 4. kola SuperSport Hrvatske nogometne lige Varaždin gostuje na Maksimiru kod zagrebačkog Dinama, a kako su na konferenciji za medije u četvrtak najavili trener momčadi Nikola Šafarić i vratar Josip Silić, u derbi kola ulaze puni samopouzdanja.